Perinteikäs Tillander on laajentanut tuotevalikoimaansa laukkujen puolelle, kuten jo Tiffany, Cartier ja Bvlgari ovat tehneet. Laatu ja design ovat olleet lähtökohtana myös Tillander by Aki Choklat nahkalaukkumallistolle ja Oy Tillander Ab:n toimitusjohtaja Teemu Konttinen uskookin, että juuri näillä kriteereillä suunnittelija Aki Choklat saatiin mukaan projektiin.154:n vuoden ikäisen Tillanderin näkemys luksuskoruista ja Akin vahva kokemus sekä näkemys muodista ja designista mahdollistivat laukkumalliston syntymisen. Aki halusi suunnitella kokonaisuuden, mikä olisi käytettävissä päivttäin ja kaikissa tilanteissa. Näin mallistoon valikoitui business-laukku, shopperi, clutch, matkalompakko ja lompakko. Kaikki malliston tuotteet on valmistettu käsityönä äärimmäisen laadukkaista materiaaleista. Eleganteissa laukussa on kauniita yksityiskohtia, kuten esimerkiksi Tillander-hela ulkoisena koristeena, kaunis korallin värinen vuori ja violetit yksityiskohdat. Erikoisuutena laukuissa on platinapinnoitteinen peili. Kaikki tuotteet kantavat ylpeänä Made In Italy-leimaa.Inspiraatiota Aki haki New Yorkin suurkaupunkitunnelmasta, Studio 54:stä, nahan tunnusta ja Tillanderin timanttikorujen eleganssista. Malliston pääväriksi valikoitui musta, rinnalle nougatin ruskea ja samppanjan pinkki. Oli kiehtovaa kuunnella Akin kertomusta laukkujen valmistuksesta firenzeläisfirmassa, ihan Guccin tehtaan naapurissa.Suunnittelija kertomassa malliston synnystä kädessään Bianca-kirjekuorilaukku, esikuvana tietenkin Brooke Shields.
Jerry-matkalompakko herätti ihastusta. Se oli upeaa nahkaa ja kappale todellista käsityön taidonnäytettä. Inspiraationa tietenkin Jerry Hall.
Omaksi suosikikseni nousi business-laukku Liza Minnellin mukaan…
…joka tässä Karita Tykän olalla.
Saimme myös pikkupurtavaa, mansikoita ja Louis Massing-samppanjaa.
Lompakot ja kirjekuorilaukku pakataan kauniisiin laatikoihin…
Toimitusjohtaja Teemu Konttinen, viestintätoimisto d'OROn Sirkka Siiskonen ja itse suunnittelija.
Maailmanmatkaaja, toimittaja Jaakko Selin ja ihastuttava kaimani, toimittaja Marjukka Havumäki.
Ja vielä kerran Karita ja Liza-laukku. Karitahan on suunnitellut koruja Tillanderille.
Sitten ihailtiin laukkuja lähempää…
Taidokkaat ja huolelliset yksityiskohdat läheltä…
Marjukka Havumäki ja Piia Pasanen.
Sain minäkin vaihtaa muutaman sanan suunnittelijan kanssa! Kädessä Brooke-shopperi.
Laukut ovat myynnissä Oy Tillander Ab:n liikkeessä Keskuskatu 4:ssä, sekä tarkkaan valikoiduissa kello- ja kultasepänalan myymälöissä ympäri Suomen.
Mukavaa lauantaita kaikille!